**POUČENIE O UPLATNENÍ PRÁVA SPOTREBITEĽA NA ODSTÚPENIE OD ZMLUVY**

1. **PRÁVO NA ODSTÚPENIE OD ZMLUVY**
   1. Podľa § 19 ods. 1 zákona č. 108/2024 Z.z. o ochrane spotrebiteľa a o zmene a doplnení niektorých zákonov (ďalej len „**Zákon o ochrane spotrebiteľa**“), spotrebiteľ má právo odstúpiť od zmluvy uzavretej na diaľku a od zmluvy uzavretej mimo prevádzkových priestorov obchodníka aj bez uvedenia dôvodu v lehote podľa [bodu](https://www.slov-lex.sk/pravne-predpisy/SK/ZZ/2024/108/20240701#paragraf-20.odsek-1) 1.4. tohto článku poučenia okrem zmluvy, ktorej predmetom je
2. poskytnutie služby, ak
3. došlo k úplnému poskytnutiu služby a
4. poskytovanie služby začalo pred uplynutím lehoty na odstúpenie od zmluvy s výslovným súhlasom spotrebiteľa a spotrebiteľ vyhlásil, že bol riadne poučený o tom, že vyjadrením súhlasu stráca právo na odstúpenie od zmluvy po úplnom poskytnutí služby, ak je podľa zmluvy spotrebiteľ povinný zaplatiť cenu,
5. dodanie alebo poskytnutie produktu, ktorého cena závisí od pohybu cien na finančnom trhu, ktorý obchodník nemôže ovplyvniť a ku ktorému môže dôjsť počas plynutia lehoty na odstúpenie od zmluvy,
6. dodanie tovaru vyrobeného podľa špecifikácií spotrebiteľa alebo tovaru vyrobeného na mieru,
7. dodanie tovaru, ktorý podlieha rýchlemu zníženiu kvality alebo skaze,
8. dodanie tovaru uzavretého v ochrannom obale, ktorý nie je vhodné vrátiť z dôvodu ochrany zdravia alebo z hygienických dôvodov, ak ochranný obal bol po dodaní porušený,
9. dodanie tovaru, ktorý vzhľadom na svoju povahu môže byť po dodaní neoddeliteľne zmiešaný s iným tovarom,
10. dodanie alkoholických nápojov, ktorých cena bola dohodnutá v čase uzavretia zmluvy, pričom ich dodanie je možné uskutočniť najskôr po 30 dňoch a ich cena závisí od pohybu cien na trhu, ktorý obchodník nemôže ovplyvniť,
11. vykonanie naliehavých opráv alebo údržby počas návštevy u spotrebiteľa, o ktorú spotrebiteľ výslovne požiadal obchodníka; to neplatí pre zmluvu, ktorej predmetom je poskytnutie inej služby ako oprava alebo údržba, a pre zmluvu, ktorej predmetom je dodanie iného tovaru ako náhradného dielu potrebného na vykonanie opravy alebo údržby, ak boli zmluvy uzavreté počas návštevy obchodníka u spotrebiteľa a spotrebiteľ si tieto tovary alebo služby vopred neobjednal,
12. dodanie zvukových záznamov, obrazových záznamov, audiovizuálnych záznamov alebo softvéru v ochrannom obale, ktorý bol po dodaní porušený,
13. dodanie periodickej tlače okrem jej dodávania na základe zmluvy o predplatnom,
14. tovar zakúpený na verejnej dražbe,
15. poskytnutie ubytovacích služieb na iný účel ako na účel bývania, preprava tovaru, nájom automobilov, poskytnutie stravovacích služieb alebo poskytnutie služieb súvisiacich s činnosťami v rámci voľného času, ak podľa zmluvy má obchodník poskytnúť tieto služby v presne dohodnutom čase alebo v presne dohodnutej lehote,
16. dodanie digitálneho obsahu, ktorý obchodník dodáva inak ako na hmotnom nosiči, ak
17. dodávanie digitálneho obsahu začalo a
18. spotrebiteľ udelil výslovný súhlas so začatím dodávania digitálneho obsahu pred uplynutím lehoty na odstúpenie od zmluvy, vyhlásil, že bol riadne poučený o tom, že vyjadrením súhlasu stráca právo na odstúpenie od zmluvy začatím dodávania digitálneho obsahu, a obchodník poskytol spotrebiteľovi potvrdenie podľa [§ 17 ods. 12 písm. b)](https://www.slov-lex.sk/pravne-predpisy/SK/ZZ/2024/108/20240701#paragraf-17.odsek-12.pismeno-b) alebo [ods. 13 písm. b)](https://www.slov-lex.sk/pravne-predpisy/SK/ZZ/2024/108/20240701#paragraf-17.odsek-13.pismeno-b) Zákona o ochrane spotrebiteľa, ak je podľa zmluvy spotrebiteľ povinný zaplatiť cenu.
    1. Spotrebiteľ má právo na odstúpenie od zmluvy aj bez uvedenia dôvodu v lehote podľa [§ 20 ods. 1 písm. b)](https://www.slov-lex.sk/pravne-predpisy/SK/ZZ/2024/108/20240701#paragraf-20.odsek-1.pismeno-b), [ods. 2 písm. b)](https://www.slov-lex.sk/pravne-predpisy/SK/ZZ/2024/108/20240701#paragraf-20.odsek-2.pismeno-b) a [ods. 3](https://www.slov-lex.sk/pravne-predpisy/SK/ZZ/2024/108/20240701#paragraf-20.odsek-3) Zákona o ochrane spotrebiteľa, ak spotrebiteľ a obchodník uzavreli zmluvu podľa § 19 ods. 1 písm. a) až c) alebo písm. e) Zákona o ochrane spotrebiteľa na predajnej akcii alebo pri nevyžiadanej návšteve.
    2. Spotrebiteľ stráca okamihom úplného poskytnutia služby právo na odstúpenie od zmluvy uzavretej na diaľku alebo mimo prevádzkových priestorov obchodníka, ktorej predmetom je vykonanie opravy, ak spotrebiteľ výslovne požiadal obchodníka o návštevu na účely vykonania opravy a plnenie sa začalo s predchádzajúcim výslovným súhlasom spotrebiteľa.
    3. V zmysle Zákona o ochrane spotrebiteľa je spotrebiteľ oprávnený aj bez uvedenia dôvodu odstúpiť od zmluvy uzatvorenej na diaľku alebo od zmluvy uzavretej mimo prevádzkových priestorov do štrnástich (14) dní odo dňa prevzatia tovaru spotrebiteľom.
    4. Spotrebiteľ môže odstúpiť od zmluvy uzavretej na diaľku alebo od zmluvy uzavretej mimo prevádzkových priestorov obchodníka, ktorých predmetom je dodanie tovaru, aj pred začatím plynutia lehoty na odstúpenie od zmluvy.
    5. Ak spoločnosť APRO Záhradné centrum nedodá tovar včas, spotrebiteľ môže od zmluvy odstúpiť aj bez poskytnutia dodatočnej primeranej lehoty podľa § 517 ods. 1 Občianskeho zákonníka, ak
19. spoločnosť APRO Záhradné centrum odmietla tovar dodať,
20. včasné dodanie bolo mimoriadne dôležité vzhľadom na všetky okolnosti uzavretia zmluvy, alebo
21. spotrebiteľ pred uzavretím zmluvy spoločnosť APRO Záhradné centrum oboznámil, že včasné dodanie je mimoriadne dôležité.
    1. Lehota na odstúpenie od zmluvy uzatvorenej na diaľku alebo od zmluvy uzavretej mimo prevádzkových priestorov sa považuje za zachovanú, ak oznámenie o odstúpení od zmluvy bolo odoslané spoločnosti APRO Záhradné centrum najneskôr v posledný deň lehoty na odstúpenie od zmluvy podľa [bodu](https://www.slov-lex.sk/pravne-predpisy/SK/ZZ/2024/108/20240701#paragraf-20.odsek-1) 1.4. tohto článku poučenia . Odstúpením spotrebiteľa od zmluvy uzatvorenej na diaľku alebo od zmluvy uzavretej mimo prevádzkových priestorov sa zmluva od začiatku zrušuje.
    2. Pre odstúpenie od zmluvy uzatvorenej na diaľku alebo od zmluvy uzavretej mimo prevádzkových priestorov môže spotrebiteľ využiť [Formulár na odstúpenie od zmluvy](/Data/2710/UserFiles/APRO_formular-na-odstupenie-od-zmluvy_18072024.docx)  zverejnený na internetovej stránke spoločnosti APRO Záhradné centrum - <https://eshop.zahradne-centrum.sk/>. Odstúpenie od zmluvy uzatvorenej na diaľku alebo od zmluvy uzavretej mimo prevádzkových priestorov zašle spotrebiteľ na e-mailovú adresu e-shop@aprozc,sk alebo doručovaciu adresu spoločnosti APRO Záhradné centrum Ul. generála M. R. Štefánika č. 54, 901 01 Malacky alebo odovzdá osobne v kamennej predajni spoločnosti APRO Záhradné centrum na totožnej adrese. APRO Záhradné centrum potvrdí spotrebiteľovi prijatie odstúpenia od zmluvy uzatvorenej na diaľku alebo od zmluvy uzavretej mimo prevádzkových priestorov bezodkladne e-mailom zaslaným na e-mailovú adresu spotrebiteľa.
22. **DÔSLEDKY ODSTÚPENIA OD ZMLUVY**
    1. Po odstúpení od zmluvy uzatvorenej na diaľku alebo od zmluvy uzavretej mimo prevádzkových priestorov je spoločnosť APRO Záhradné centrum povinná:
23. prevziať tovar späť od spotrebiteľa, pričom spotrebiteľ je povinný zaslať tovar na adresu podľa bodu 1.8. vyššie alebo ho osobne odovzdať v predajni APRO Záhradné centrum na adrese podľa bodu 1.8. vyššie do štrnástich (14) dní odo dňa odstúpenia od zmluvy uzatvorenej na diaľku alebo od zmluvy uzavretej mimo prevádzkových priestorov. Lehota podľa predchádzajúcej vety sa považuje za zachovanú, ak spotrebiteľ odošle alebo osobne odovzdá tovar spoločnosti APRO Záhradné centrum v posledný deň lehoty uvedenej v tomto písm. a) toho bodu 2.1. poučenia,
24. vrátiť spotrebiteľovi bez zbytočného odkladu, najneskôr však v lehote štrnásť (14) dní odo dňa doručenia oznámenia o odstúpení od zmluvy uzavretej mimo prevádzkových priestorov všetky platby, ktoré od neho prijala na základe zmluvy uzatvorenej na diaľku alebo od zmluvy uzavretej mimo prevádzkových priestorov alebo v súvislosti s ňou (vrátane nákladov na doručenie a iných nákladov a poplatkov).
25. vrátiť spotrebiteľovi všetky platby v rozsahu zodpovedajúcom odstúpeniu od zmluvy uzatvorenej na diaľku alebo od zmluvy uzavretej mimo prevádzkových priestorov, ak spotrebiteľ neodstúpil od celej zmluvy uzatvorenej na diaľku alebo od zmluvy uzavretej mimo prevádzkových priestorov.
    1. Pri odstúpení od zmluvy uzatvorenej na diaľku alebo od zmluvy uzavretej mimo prevádzkových priestorov znáša spotrebiteľ náklady na vrátenie tovaru spoločnosti APRO Záhradné centrum. Predpokladaný odhad týchto nákladov je podľa cenníka prepravy. Spoločnosť APRO Záhradné centrum nie je povinná uhradiť spotrebiteľovi dodatočné náklady, ak si spotrebiteľ výslovne zvolí iný spôsob doručenia tovaru, ako je najlacnejší bežný spôsob doručenia ponúkaný spoločnosťou APRO Záhradné centrum. Dodatočnými nákladmi sa rozumie rozdiel medzi nákladmi na doručenie, ktoré si zvolil spotrebiteľ, a nákladmi na najlacnejší bežný spôsob doručenia ponúkaný spoločnosťou APRO Záhradné centrum.

* 1. Spoločnosť APRO Záhradné centrum si vyhradzuje právo zadržať vrátenie platieb podľa bodu 2.1. písm. b) a c) tohto článku poučenia až do momentu vrátenia tovaru spotrebiteľom, príp. preukázania zaslania tovaru spoločnosti APRO Záhradné centrum.
  2. Účinky odstúpenia od zmluvy uzavretej na diaľku alebo zmluvy uzavretej mimo prevádzkových priestorov sa vzťahujú aj na každú doplnkovú zmluvu k zmluve, od ktorej spotrebiteľ odstúpil; to neplatí, ak sa strany výslovne dohodnú na ďalšom trvaní doplnkovej zmluvy. Doplnkovou zmluvou podľa tohto bodu sa rozumie akákoľvek zmluva o dodaní alebo poskytnutí ďalšieho produktu, ktorý súvisí s predmetom zmluvy uzavretej na diaľku alebo zmluvy uzavretej mimo prevádzkových priestorov bez ohľadu na to, či tovar dodá alebo poskytne spoločnosť APRO Záhradné centrum alebo iná osoba na základe dohody so spoločnosťou APRO Záhradné centrum.

1. **ZODPOVEDNOSŤ SPOTREBITEĽA ZA ŠKODU VZNIKNUTÚ NA VRÁTENOM TOVARE:** 
   1. Spotrebiteľ zodpovedá za zníženie hodnoty tovaru, ktoré vzniklo v dôsledku zaobchádzania s tovarom, ktoré je nad rámec zaobchádzania potrebného na zistenie vlastností a funkčnosti tovaru.